**ADATLAP**

**470/2020. (X.29.) Korm. rendelet 4. § (2) bekezdése szerinti időszakos adatszolgáltatási kötelezettséghez**

**Az adatlapot email útján kérjük visszaküldeni az** **adatszolgaltatas@bfkh.gov.hu** **email címre!**

|  |
| --- |
| Az utazási vállalkozó neve:…………………………………………………………………………………………………….Kapcsolattartó személy neve:……………………………………………………………………………………………………..email címe:……………………………………………………………………………………………………..telefonszáma:…………………………………………………………………………………………………….. |

1. **Az adatszolgáltatás az alábbi időállapotnak megfelelő kerül kitöltésre** (kérjük, hogy az aktuális adatközlési időpontot aláhúzással jelölje):
2. 2021. március 31. napi állapot
3. 2021. április 30. napi állapot
4. 2021. május 31. napi állapot
5. **Adatszolgáltatás**

Alulírott ………………………………., mint a(z) ……………………………..……..……….. utazási vállalkozó (a továbbiakban: utazási vállalkozó) képviseletre jogosult személye nyilatkozom, hogy

1. az utazási vállalkozó a 2020. évi LVIII. törvény utazási szolgáltatásokra vonatkozó szerződésekre alkalmazandó különös szabályai alapján nyilvántartott összegek tekintetében az utazásszervezői tevékenységével összefüggésben az adatszolgáltatás napjáig ………………………… Ft összértékben állított ki utazási utalványt, melyek közül az adatszolgáltatás időpontjáig ……………………….. Ft összegben nem kerültek beváltásra még utalványok.
2. az utazási vállalkozó által az utazásszervező és –közvetítő tevékenységről szóló 213/1996. (XII.23.) Korm. rendelet 8. § (12) bekezdése szerinti nyilvántartásnak az adatszolgáltatás időpontjában nyilvántartott együttes összege …………………………….. Ft, melyből belföldi utazási csomagokra befizetett összeg …………………. Ft, nemzetközi utazási csomagokra befizetett összeg ………………….. Ft.

Kelt: ………….…………………………. …………………………………

 **aláírás, pecsét**

**Az adatlap megfelelő kitöltése kapcsán – szükség esetén – kérjük olvassa el a következő oldalon található rövid kitöltési útmutatót!**

**Kitöltési útmutató az adatlaphoz**

[**470/2020. (X.29.) Korm. rendelet 4. § (2) bekezdése szerinti időszakos adatszolgáltatási kötelezettséghez**]

Kérjük, hogy az adatlap felvezető részében egyértelműen jelölje meg az adatszolgáltatást teljesítő utazási vállalkozó nevét (egyéni vállalkozó vagy gazdasági társaság megnevezése szükséges, ne az utazási iroda fantázianevét adja meg), valamint lehetőség szerint szolgáltasson adatot egy kapcsolattartó személyről és elérhetőségeiről annak érdekében, hogy közreműködésével az adatszolgáltatással összefüggő esetleges pontatlanságokat minél egyszerűbben és gyorsabban kezelni tudjuk.

Az adatlap kitöltését az utazási vállalkozó képviseletre jogosult személye részéről tudjuk csak elfogadni.

Az adatlap az időszakos adatszolgáltatási kötelezettséghez került rendszeresítésre. Az adatlap a soron következő időszakban három alkalommal teljesítendő adatszolgáltatási kötelezettségek mindegyikénél használható!

Az adatszolgáltatási kötelezettség indokoltságával és szükségességével kapcsolatos további információkat megtalálja a jelen adatlap kiküldésével együtt megküldött „Általános tájékoztató” megnevezésű, kapcsolódó dokumentumunkban.

**Az adatlapon szereplő, kötelezően kitöltendő nyilatkozatok vonatkozásában az alábbiak figyelembe vételét kérjük:**

1. Tekintve, hogy *az adatlap mind a 2021. március 31., mind a 2021. április 30., mind a 2021. május 31. esedékességű adatszolgáltatási kötelezettséghez használható*, az I. pont alatt kérjük, egyértelműen jelölje meg az adatszolgáltatás vonatkozó időpontját. Természetesen az adatlap beküldési időpontja is tükrözheti az adatszolgáltatás aktuális időállapotát, ugyanakkor az esetleges késedelmes, felhívásunkra teljesülő adatszolgáltatások vonatkozásában az I. pont megfelelő tartalmi jelölése egyértelműsíti a releváns időállapotot.
2. **A II. pont felvezető nyilatkozati részében** kérjük olvashatóan jelölje meg az adatszolgáltatást teljesítő és az utazási vállalkozó képviseletére is jogosult személy nevét és az utazási vállalkozó cégnevét.
3. **A II. pont 1. számú nyilatkozatában** a szövegszerű felvezetés az adatszolgáltatás alapjául szolgáló jogszabályi rendelkezés szövegezésével azonos.

Ezen pont kapcsán kérjük, hogy az első kitöltendő résznél adja meg az utazási vállalkozó által a korona vírus világjárvánnyal összefüggésbe hozhatóan kibocsátott utalványok összesített értékét. Kérjük, csak azokat az utalványtípusokat vegye figyelembe, melyek összefüggnek a korona vírus világjárvánnyal és melyek konkrét, visszamondásra került utazási szerződésekhez kapcsolódnak, amelyek vonatkozásában a megelőző évi, azaz a 2020. november 15-i adatszolgáltatás kapcsán is nyilatkozott. Ne vegye tehát számításba továbbra sem azokat az utalványokat, melyek „mögött” konkrét utazási szerződés nem volt ill. nincsen, azaz ne vegye számításba pl. az ajándékutalványokat, nyereményjátékhoz kapcsolódó vagy egyéb promóciós utalványokat. Ügyeljen azonban arra, hogy az ezen résznél megjelölt összesített érték - megfelelő kitöltés esetén - nem lehet kevesebb, mint az az összeg, melyet a 2020. november 15-i nyilatkozatában megjelölt az addig kibocsátott összesített utalványértéknek. A 2020. november 15. napi esedékességű adatszolgáltatásban megjelölt összeg csak emelkedhetett, amennyiben azóta újabb utalványokat adott ki a korona vírus világjárvánnyal összefüggésben.

1. **A II. pont 1. számú nyilatkozatának második kitöltendő részénél** kérjük, azon utalvány összeget jelölje meg, mely az adatszolgáltatás időpontjáig a korona vírus világjárvánnyal összefüggésben kibocsátott, de még a jogosultak által be nem váltott utalványok összesített értéke.
2. **A II. pont 2. nyilatkozatában** azt az összeget kell megjelölnie, amelyet az utazási vállalkozó által összeállított utazási csomagok értékesítése kapcsán az utazók előlegként, részvételi díjként még nem teljesített szolgáltatásokra befizettek. Itt természetesen azok az összegek is relevánsak, melyeket utazók még akár a korona vírus világjárvány előtt fizettek be pl. egy olyan 2020. évi utazásra, ami nem teljesülhetett, és mely megrendeléssel kapcsolatosan az utazási vállalkozó és az utazó között a meghiúsult út kapcsán egy másik pl. 2021. évi teljesítésre vonatkozó módosított utazási szerződés került megkötésre (Röviden: a meghiúsult utazás átfoglalásra került!).

Tapasztalatunk szerint a hivatkozott 8. § (12) bekezdés szerinti nyilvántartásnak a legtöbb esetben az utazási vállalkozó által működtetett foglalási rendszer felel meg, mely alkalmas lehet arra – megfelelő és naprakész feltöltés esetén –, hogy az adatszolgáltatás időpontját követő naptól induló saját szervezésű utak állománya vonatkozásában pontos összegben mutassa meg az utazók által már teljesített, jövőbeni utazásokra befizetett előlegek, részvételi díjak összegét. A nemzetközi és belföldi utazási csomagok szerinti megbontás abban az esetben szükséges, amennyiben vállalkozása mindkét vagyoni biztosíték fajtával rendelkezik. Belföldi alatt értjük a Magyarországon belül teljesülő és az ország határainak átlépésével nem járó utazási csomagokat, nemzetközinek pedig minden más, a belföldi halmazába nem sorolható utazási csomagot.

1. A II. pont nyilatkozati részében szereplő összegeket kérjük olvashatóan adja meg és ne alkalmazzon kerekítést.